Diari Oficial de la Generalitat Valenciana


Sumari del DOGV 8269, del 09-04-2018 (2018/3450)

Extracte de la Resolució de 15 de febrer de 2018, del director general de l'Institut Valencià de Finances, per la qual es convoquen dues beques per a la realització de pràctiques professionals en l'Institut Valencià de Finances, durant els exercicis 2018 i 2019.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8269

Data del DOGV
:   09-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3450


Data del document
:   15-02-2018

Organisme emissor
:   Institut Valencià de Finances

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 15 de febrer de 2018, del director general de l'Institut Valencià de Finances, per la qual es convoquen dues beques per a la realització de pràctiques professionals en l'Institut Valencià de Finances, durant els exercicis 2018 i 2019. [2018/3450]  
BDNS (identif.): 392622.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvenciones, es publica l'extracte de la convocatòria el text complet de la quals por consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Joves amb el títol de graduat o graduada en Dret, a través de la realització de practiques professionals en l'Institut Valencià de Finances, en aquelles tasques relacionades amb la dita titulació que siguen adequades per a adquirir formació complementària i especialització.  
  
Segon. Objecte  
Concessió de dues beques per a la realització de pràctiques professionals en l'Institut Valencià de Finances, durant els exercicis 2018 i 2019.  
  
Tercer. Duració i quantia de les beques  
L'import màxim destinat a finançar les dites beques, per a cada un dels exercicis 2018 i 2019, ascendix a vint-i-quatre mil euros (24.000,00 €).  
La duració de les beques serà de 12 mesos des de la data que s'indique en la resolució de concessió. El període de duració podrà prorrogar-se sense necessitat d'una nova convocatòria per un període màxim de 12 mesos addicionals. La dotació econòmica de cada una de les beques serà de mil (1.000) euros mensuals bruts.  
  
Quart. Termini de presentació de sol·licituds  
El termini de presentació de sol·licituds serà de 15 dies hàbils, comptats a partir de l'endemà de la publicació d'aquesta resolució en extracte en el Diari Oficial de la Generalitat Valenciana.  
  
Cinqué. Altres dades  
Les persones aspirants a obtindre una beca presentaran la sol·licitud exclusivament per via telemàtica. Per a això accediran a la seu electrònica de la Generalitat, https://sede.gva.es, punxaran en l'apartat «Serveis en línia» i buscaran el tràmit de sol·licitud de beca dissenyat a aquest efecte.  
Per a poder realitzar la presentació, la persona sol·licitant haurà de disposar de firma electrònica, per mitjà del certificat reconegut per a la ciutadania emés per l'IVF (abans l'Agència de Tecnologia i Certificació Electrònica), www.accv.es, o del DNI electrònic.  
En la sol·licitud es presentarà el currículum de forma completa segons els models normalitzats, sense perjudici de la normativa establida amb caràcter general sobre la presentació de sol·licituds davant de les administracions públiques. En cas d'incompliment d'aquesta obligació es requerirà l'interessat perquè l'esmene.  
  
València, 15 de febrer de 2018.- El director general: Manuel Illueca Muñoz.